《杨汉公挽词二首》
宋代·陈长方

一日官联旧，千秋事契存。
窆棺萧寺侧，筑屋白云根。
绵力惭无助，丹心徒重论。
凄凉楚些韵，谁解与招魂。

作者简介：（1108—1148）宋福州长乐人，字齐之。人称唯室先生。陈侁子。高宗绍兴八年进士。为江阴军学教授，寓吴中，师从王蘋，隐居乡里，闭户研究经史，以教学者。其学主直指以开人心，使学者归于自得。有《步里客谈》、《尚书传》、《春秋传》、《礼记传》、《两汉论》、《唐论》、《唯室集》等。